**OD-UBYTOVANIE**

Všetky podklady potrebné k ukončeniu ubytovania budete mať pochystané na vrátnici.  
  
Vás prosím o zrealizovanie odubytovania na vrátnici /v dohodnutom termíne/.

Z vašej strany je potrebné vysporiadať a odovzdať nasledovné:  
● vyplnené tlačivo „odubytovania“ - k dispozícií na vrátnici

● dodatok k zmluve o ubytovaní - bude pripravený na vrátnici  
● vrátiť kľúč od izby a ubytovací preukaz   
● poriadenú/čistú izbu s hyg. zariadením (t.j. v stave v akom bola prevzatá na začiatku ak. roka)  
● vrátiť zapožičané príslušenstvo (ak nejaké bolo)  
● v prípade, že nemáte uhradenú chladničku - doplatiť pri odchode na vrátnici (čistú chladničku vrátiť do skladu)

Čakať sa bude vonku, s dodržiavaním odstupu medzi ľuďmi 2 m, študenti budú do objektu prizvaní, vždy tak, aby sa nestretávalo veľa ľudí na jednej chodbe.

**POKYNY K ODUBYTOVANIU:**

\* po vstupe na internát použijete dezinfekciu na ruky, vstup možný len s rúškom

\* dostanete všetky tlačivá potrebné k odubytovaniu (ktoré po skončení odubytovania odovzdáte)

**POPLATOK ZA MINICHLADNIČKU**

Študenti z izby, kde sa nachádza nevyplatený poplatok za chladničku - prosím vysporiadať. Platbu si dohodnite medzi sebou, ak však po odubytovaní ostane chladnička nevyplatená - zodpovedá osoba, na ktorú je chladnička napísaná. Chladničku vyčistiť a vrátiť do skladu!

**ZÁVADY A POŠKODENIA**

V prípade, že sa na vašej izbe vyskytne akákoľvek závada, resp. poškodenie či už maľovky/nábytku alebo akéhokoľvek majetku v izbe, za ktorý zodpovedáte - tento fakt prosím uviesť do tlačiva na odubytovanie.

**PORIADOK A ČISTOTA:**

Študent po sebe zanechá čistú izbu resp. spoločné priestory v bunke. Izba nebude skontrolovaná bezprostredne v čase vášho odchodu. Kontrola izby prebehne o čosi neskôr, aby sme eliminovali zbytočný kontakt 🡪 v záujme ochrany seba, aj druhých.

Za poriadok a čistotu rozumieme:

IZBA: umyť podlahu, zalepené stoly, vyčistiť kôš,

KÚPEĽŇA: dôkladne vyčistiť kúpeľňu (vyrajbať sprchový kút, vybrať a vyčistiť odtokovú lištu, umyť umývadlo a záchod). Mokré neznamená čisté....

Ak sa po ukončení ubytovania všetkých zúčastnených z izby napriek tomu vyskytne neporiadok, resp. bolo čistenie odfláknuté 🡪 za nedostatky zodpovedajú všetci ubytovaní na izbe resp. bunke spoločne.

**V prípade nedodržania vyššie uvedených podmienok, vám bude siahnuté na ubytovaciu zábezpeku a tiež bude tento fakt, zohľadnený pri prideľovaní ubytovania v nasledujúcom ak. období (čo je aj jedným z kritérií pre možné pridelenie ubytovania)**

**Preto po vstupe do objektu, buďte prosím disciplinovaný, v kľude sa pobalíte, vysporiadate čo máte, vyčistíte po sebe obývané priestory na izbe a odubytujete sa.**

Ďakujeme